Ռոմա ՖԱ

«Ռոմա» կամ «Ռոմայի Սպորտային Միություն» (), պրոֆեսիոնալ ֆուտբոլային ակումբ՝ տեղակայված Հռոմ քաղաքում։ Ակումբը հիմնադրվել է 1927 թվականին Իտալո Ֆոսկիի կողմից։ Նույն թվականից հանդես է գալիս իտալական A Սերիայում։ Ռոման մասնակցել է Սերիա A-ի բոլոր առաջնություններին, բացառությամբ 1951/52 մրցաշրջանը։

Ռոման 3 անգամ նվաճել է իտալական Սերիա A-ի չեմպիոնի կոչումը՝ առաջին անգամ 1941/42, հետո 1982/83 և վերջին անգամ 2000/01 մրցաշրջաններում, ինչպես նաև 9 անգամ նվաճել է Իտալայի գավաթը՝ Կոպպա Իտալիան և 2 անգամ Իտալիայի սուպերգավաթը՝ Սուպերկոպպա Իտալիան։ Եվրոպական մրցասպարեզում 1960/61 թվականներին Ռոման հաղթել է Կոպպա Ֆիերեն՝ ներկայիս Եվրոպայի լիգան, ինչպես նաև Անգլո-իտալական գավաթը 1971/72 թվականներին։ 1983/84 թվականներին մոտ էր առաջին անգամ նվաճելու Չեմպիոնների գավաթը (ներկայիս Չեմպիոնների Լիգան). եզրափակիչում Ռոման հանդիպեց Լիվերպուլի հետ, հիմնական ժամանակը ավարտվեց 1։1 հաշվով, 11 մետրանոց հարվածներն ավելի դիպուկ իրացրեցին անգլիացիները։

Ռոման տնային հանդիպումներն անցկացնում է Հռոմի Օլիմպիական մարզադաշտում, այն համարվում է նաև Լացիոյի տնային մարզադաշտը։ Մարզադաշտը տեղավորում է 72,698 հանդիսական. այս ցուցանիշով նա Իտալիայում երկրորդն է, զիջում է միայն Միլանի Սան Սիրո (Ջուզեպպե Մեացա) մարզադաշտին։ 2009 թվականի սեպտեմբերին ակումբը պլանավորեց Հռոմի արևմուտքում կառուցել 55,000 հանդիսական տեղավորող մարզադաշտ, որը կհամապատասխանի անգլիական ոճին, ինչը հնարավորություն կտա երկրպագուներին ավելի մոտ լինելու խաղադաշտին։ Արդեն 2011 թվականի սեպտեմբերին Ռոմայի նորանշանակ նախագահ Թոմաս ԴիԲենեդետտոն համաձայնության եկավ Հռոմի քաղաքապետ Ջիաննի Ալեմանոյի հետ մարզադաշտի կառուցման վերաբերյալ։ Վերջինիս կառուցումը կավարտվի 2014 թվականին։

 Պատմություն 
 Հիմնադրում 
Ռոմա ֆուտբոլային ակումբը հիմնադրվել է 1927 թվականի հուլիսի 22-ին՝ հռոմեական «Ռոման», «Ալբա-Աուդաչե», «Ֆորտիտուդո-Պրո Ռոմա» ակումբների միացման արդյունքում (սկզբնական շրջանում դրանք 5-ն էին՝ «Ռոման», «Ալբա», «Աուդաչե», «Ֆորտիտուդո», «Պրո Ռոմա»)։ Ակումբի միացումը իրականացրեց Ֆաշիստական կուսակցության ղեկավարներից մեկը՝ Իտալո Ֆոսկին։ Միացման նպատակն էր ստեղծել մրցունակ թիմ, որը կկարողանար արժանի հակամարտություն ցույց տալ հյուսիսային ակումբներին, այդ թվում՝ «Ջենոային», «Տորինոյին», «Յուվենտուսին», «Ինտերին» և «Բոլոնիային»։ Միայն «Լացիոյին» հաջողվեց խուսափել միացումից։ Հռոմեական ակումբների ներկայացուցիչների հանդիպումը տեղի ունեցավ Հռոմում։ Այդ հանդիպմանը ներկա էր նաև Իտալո Ֆոշին։ Երկար տևած այդ հանդիպմանը որոշվեց ակումբի անունը, մարզահագուստի գույները, կազմը և մարզադաշտը։ Պատմական դարձած այդ օրը Իտալո Ֆոշին հանկարծ ասաց՝ «...մենք այն կանվանենք Ռոմա» և ակումբին տրվեց «Ռոմա» անվանումը, հին հռոմեական լեգեոնների գույները պետք է զարդարեին թիմի մարզահագուստը։ Երկար քննարկումներից հետո պարզվեց նաև մարզադաշտի հարցը. Հռոմի Տեստաչչո թաղամասում պետք է կառուցվեր Ռոմայի նոր մարզադաշտը՝ Մոնտե դել Կոչչին։

 Առաջին չեմպիոնություն և հետպատերազմյան անհաջողություններ 
1935/36 մրցաշրջանում հռոմեական ակումբը Լուիջի Բարբեսինոյի գլխավորությամբ մոտ էր առաջին անգամ չեմպիոնությունը նվաճելուն, սակայն գրավեց երկրորդ տեղը՝ մեկ միավորով հետ մնալով Բոլոնիայից։ 1941/42 մրցաշրջանում Ռոմային այնուամենայնիվ հաջողվեց դառնալ իր պատմության մեջ առաջին անգամ Իտալիայի չեմպիոն. այդ ժամանակ թիմը գլխավորում էր հունգարացի Ալֆրեդ Շաֆֆերը։ Այդ մրցաշրջանում թիմի լավագույն ռմբարկու ճանաչվեց Ամեդեո Ամադեյը։

Հետպատերազմյան տարիներին Ռոման հայտնվեց մրցաշարային աղյուսակի ստորին հատվածում և վերջիվերջո 1950/51 մրցաշրջանում լքեց Սերիա A-ն։ Հաջորդ մրցաշրջանում հռոմեացիները Ջուզեպպե Վիանիի գլխավորությամբ Սերիա B-ում զբաղեցնում են առաջին տեղը և վերադառնում են Սերիա A։ 1951/52 մրցաշրջանը Ռոմայի պատմության մեջ միակն է, որ թիմն անցկացրել է Սերիա B-ում։

Սերիա A վերադառնալուց հետո Ռոման հաստատվեց մրցաշարային աղյուսակի վերին հատվածում՝ ունենալով այնպիսի ֆուտբոլիստներ, ինչպիսին են՝ Էջիստո Պանդոլֆինին, Դինո Դա Կոստան և դանիացի Հելգե Բրոնեն։ Ամենահաջողված մրցաշրջանը դարձավ 1954/55-ը, որում հռոմեական թիմը անգլիացի Ջեսս Քարվերի գլխավորությամբ նվաճեց առաջնության բրոնզե մեդալները՝ ետ մնալով Միլանից և Ուդինեզեից։ 1960/61 մրցաշրջանում Ռոման հաղթեց իր առաջին եվրագավաթը՝ Տոնավաճառների գավաթը (ներկայիս Եվրոպայի լիգան)՝ եզրափակիչում հաղթելով Բիրմինգեմ Սիթիին 4։2 հաշվով։ 1963/64 մրցաշրջանում Ռոման առաջին անգամ նվաճեց Իտալիայի գավաթը՝ եզրափակիչում հաղթելով Տորինոյին 1։0 հաշվով։

1964/65 մրցաշրջանի ընթացքում թիմի գլխավոր մարզիչ Խուան Կառլոս Լորենսոն հայտարարեց, որ ակումբն ի վիճակի չէ վճարել իր ֆուտբոլիստներին, և դժվար թե նրանք կարողանան թույլ տալ իրենց մեկնել Վիչենցա՝ մասնակցելու հաջորդ հանդիպմանը։ Դժվարին պահին երկրպագուները օգնության ձեռք մեկնեցին ակումբին՝ հավաքելով գումար նվիրատվության տեսքով։ Նոր նախագահ Ֆրանկո Էվանջելիստիի ընտրվելով հաջողվեց խուսափել ակումբի լուծարումից։

1968/69 մրցաշրջանում Ռոման երկրորդ անգամ նվաճեց Իտալիայի գավաթը, իսկ հաջորդ տարի՝ երրորդը։ 1969 թվականին Ջակոմո Լոզին ակումբում բոլոր մրցաշարերին անցկացրած խաղերի քանակով նոր ռեկորդ սահմանեց՝ 450 խաղ։ Այս ռեկորդը չգերազանցվեց 38 տարի, մինչև 2007 թվականը դա չարեց Ֆրանչեսկո Տոտտին։

 Երկրորդ չեմպիոնություն և 90-ականներ 
«Ռոմայի» պատմության հաջողված էջը սկսվեց 1979/80 մրցաշրջանում Իտալիայի Գավաթի հաղթանակով, որտեղ մայրաքաղաքայինները եզրափակիչում 11 մ հարվածաշարով հաղթեցին Տորինոյին։ 1980/81 մրցաշրջանում Ռոման զբաղեցնում է երկրորդ հորիզոնականը՝ զիջելով Յուվենտուսին, հաջորդ տարի 3-րդ հորիզոնականը, հետ մնալով Ֆիորենտինայից և Յուվենտուսից։ Այդ ժամանակահատվածում Ռոմայի գլխավոր մարզիչն էր Միլանի նախկին ֆուտբոլիստ Նիլս Լինդհոլմը։ Նրա ղեկավարությամբ թիմում փայլում էին այնպիսի ֆուտբոլիստներ, ինչպիսիք են՝ Բրունո Կոնտին, Ագոստինո Դի Բարտոլոմեյը, Ռոբերտո Պրուցցոն և Ֆալկաոն։

1982/83 մրցաշրջանը ոսկե տառերով գրվեց թիմի պատմության մեջ. «Ռոման» երկրորդ անգամ նվաճեց սկուդետտոն։ Հաջորդ մրցաշրջանում «Ռոման» առաջնությունում գրավեց երկրորդ տեղը և դարձավ Իտալիայի գավաթակիր։ Բացի այդ «Ռոման» հասավ Չեմպիոնների Լիգայի եզրափակիչ։ Լիվերպուլի հետ եզրափակչի հիմնական ժամանակը ավարտվեց 1։1 հաշվով, հռոմեացիների գոլը հեղինակեց Պրուցցոն, սակայն հետխաղյա 11 մետրանոց հարվածաշարում ավելի դիպուկ գտնվեցին անգլիացիները։ Ռոմայի 80-ականների հաջողություններն ավարտվեցին 1985/86 մրցաշրջանում, որտեղ ջալլոռոսսները գրավեցին 2-րդ տեղը և ևս մեկ անգամ նվաճեցին Իտալիայի Գավաթը՝ եզրափակիչում հաղթելով Սամպդորիային 3։2 հաշվով։

Հետագայում սկսվեց Ռոմայի անկումը. քիչ թե շատ հաջողություն կարելի է համարել 1987/88 թվականի առաջնության բրոնզե մեդալը։ 1991 թվականին Ռոման ՈՒԵՖԱ-ի գավաթի խաղարկությունում հասավ մինչև եզրափակիչ, որտեղ «իտալական» եզրափակիչում 2։1 հաշվով զիջեց Ինտերին։ Նույն թվականին ակումբը նվաճեց իր 7-րդ գավաթը և զիջեց Սամպդորիային Իտալիայի սուպերգավաթում։ 1993 թվականին ակումբի սեփականատեր և նախագահ է դառնում Ֆրանկո Սենսին։ Տասնամյակի ընթացքում Ռոման այլևս չունեցավ հիշարժան մրցաշրջաններ. լավագույն արդյունքը թերևս 1997/98 թվականին զբաղեցրած 4-րդ հորիզոնականն էր։ 90-ականների սկզբին ակումբում հայտնվեց մի ֆուտբոլիստ, ով պետք է դառնար թիմի անփոխարինելի ավագը և խորհրդանիշը. նա Ֆրանչեսկո Տոտտին էր։

 Նոր հազարամյակ 
 175px2000/01 մրցաշրջանի վերջին տուրում Պարմայի դեմ պատմական հանդիպման մեկնարկային կազմը
մինի|180px|Չեմպիոնական կազմի հայտարարումը մարզադաշտում
Ռոման իր կորցրած դիրքերը վերականգնեց 2000-ական թվականներին՝ սկսելով հազարամյակը 3-րդ չեմպիոնական տիտղոսով 2000/01 մրցաշրջանում։ Մրցաշրջանի ճակատագիրը որոշվեց միայն վերջին տուրում. 2001 թվականի հունիսի 17-ին հաղթելով Պարմային 3։1 հաշվով՝ Ռոման 2 միավորով առաջ ընկավ Թուրինի Յուվենտուսից։ Թիմի ավագ Ֆրանչեսկո Տոտտին դարձավ ակումբի հերոսներից մեկը՝ նվաճելով բազմաթիվ ռեկորդներ։ Այդ ժամանակաշրջանի հայտնի ֆուտբոլիստներից էին նաև՝ Ալդաիրը, Կաֆուն, Գաբրիել Բատիստուտան և Վինչենցո Մոնտելլան։
«Ջալլոռոսները» հաջորդ մրցաշրջանում փորձեցին պաշտպանել սկուդետտոն, սակայն վերջնական արդյունքում զբաղեցրեցին 2-րդ տեղը՝ 1 միավորով հետ մնալով Յուվենտուսից։ Մյուս մրցաշրջաններում Ռոման մեկ անգամ չէ, որ շատ մոտ էր նոր գավաթներ նվաճելու, սակայն վերջին պահին սայթաքում էր. նա պարտվեց Միլանին 4։2 հաշվով Իտալիայի գավաթի 2002/03 մրցաշրջանի երզափակչում և 2003/04 մրցաշրջանում զիջեց նույն Միլանին նաև առաջնությունում՝ նորից գրավելով 2-րդ հորիզոնականը։

2006 թվականի Իտալիայի կոռուպցիոն սկանդալը թույլ տվեց Ռոմային բարձրանալ 2-րդ հորիզոնական. դա տեղի ունեցավ 2005/06 մրցաշրջանում, նույն մրցաշրջանում Ռոման գավաթի եզրափակիչում պարտվեց Ինտերին։ Հաջորդ երկու մրցաշրջաններում նույնպես Ռոման գրավեց 2-րդ հորիզոնականը։ Չնայած տիտղոսների բացակայությանը, այս տասնամյակը համարվեց լավագույնը թիմի պատմության մեջ։ 2008 թվականին մահացավ Ռոմայի նախագահ Ֆրանկո Սենսին և նրան իր պաշտոնում փոխարինեց դուստրը՝ Ռոզելլա Սենսին։

2010 թվականի հուլիսի 8-ին ֆինանսական խնդիրների պատճառով Ռոզելլան ստիպված էր վաճառել ակումբը 325 միլիոն եվրո գումարի դիմաց։ Գլխավոր թեկնածուները երեքն էին՝ 1) Ամերիկացի գործարարներ, 2) Արաբ շեյխեր, 3) Երրորդ գնորդի անունը չէր հայտարարվում վերջինիս ցանկությամբ (որոշ տվյալներով նա իտալացի գործարար էր)։
2011 թվականին Ռոզելլա Սենսին հրաժարական է տալիս, իսկ ակումբը գնում են ամերիկացի գործարարները Թոմաս ԴիԲենեդետտոյի գլխավորությամբ, հենց վերջինս էլ դառնում ակումբի նոր նախագահը։ Նոր սեփականատերը վճարում է թիմի բոլոր պարտքերը և գումար է տրամադրում թիմի ենթակառուցվածքի ձևավորման և տրանսֆերների համար, մինչ 2010/11 մրցաշրջանի ավարտն ակումբը գլխավորում է Վինչենցո Մոնտելլան։

2011/12 մրցաշրջանում Ռոման ակտիվություն է ցուցաբերում տրանսֆերային շուկայում, թիմի շարքերը լրացնում են երիտասարդ և տաղանդավոր ֆուտբոլիստները, թիմի գլխավոր մարզիչ է նշանակվում Լուիս Էնրիկեն. նրա օրոք Ռոման վերջին 10 տարվա ընթացքում ցույց տվեց վատագույն արդյունքը։ Եվրոպայի Լիգայի առաջին իսկ փուլում պարտվելով Սլովակիայի Սլովանին՝ դուրս է մնում առաջնությունից, իսկ մրցաշրջանը ավարտում 7-րդ տեղում՝ ձախողելով առաջնությունը։
Լուիս Էնրիկեի ձախողումից հետո նրան հեռացնում են գլխավոր մարզչի պաշտոնից, իսպանացի մասնագետին փոխարինում է չեխ Զդենեկ Զեմանը։ Որոշվում է Հռոմում կառուցել նոր մարզադաշտ։ Ակումբի նախագահ Թոմաս ԴիԲենեդետտոն զբաղվածության պատճառով իր տեղը զիջում է մյուս սեփականատիրոջը՝ Ջեյմս Պալլոտտային։

2012/13 մրցաշրջանում Զդենեկ Զեմանը շեշտը դնում է հարձակման գծի վրա՝ մոռանալով պաշտպանության մասին, ինչի մասին խոսում էր վիճակագրությունը, առաջնության ամենաարդյունավետ ակումբը՝ հենց Ռոման, սակայն վերջին ահռելի քանակությամբ գոլեր էր նաև բաց թողնում։ 22-րդ տուրից հետո Ռոման իջնում է 8-րդ հորիզոնական, սկսվում են քննարկվել մարզչի հրաժարականը, սակայն չեխ մասնագետին տրվում է ևս մեկ հնարավորություն, որը վերջինս չի օգտագործում։ Զեմանի հեռացումից հետո գլխավոր մարզչի ղեկը մինչ մրցաշրջանի ավարտը ստանձնում է նրա օգնական Աուրելիո Անդրեացցոլին, ով 2005 թվականից աշխատում էր Ռոմայում։

2013 թվականի հունիսի 12-ին ակումբի նախագահ Ջեյմս Պալլոտտան ներկայացրեց թիմի նորանշանակ մարզիչ, ֆրանսիացի մասնագետ Ռուդի Գարսիային։

 Ակումբի հիմն 
 Օրիգինալ տեքստ
 Roma Roma Roma
 core de 'sta Citta
 unico grande amore
 de tanta e tanta gente
 che fai sospira.

 Roma Roma Roma
 lassace canta,
 da 'sta voce nasce n’coro
 so' centomila voci
 ciai fatto 'nnamora.

 Roma Roma Roma,
 t’ho dipinta io
 gialla come er sole
 rossa come er core mio.

 Roma Roma Roma
 nun te fa 'ncanta
 tu sei nata grande
 e grande hai da resta

 Roma Roma Roma
 core de 'sta Citta
 unico grande amore
 de tanta e tanta gente
 che fai sospira. Հայերեն թարգմանություն
 Ռոմա, Ռոմա, Ռոմա
 Սիրտը այդ քաղաքի,
 Միակ ու անկրկնելի սերը
 բոլոր բոլորի, ովքեր
 շնչում են քեզանով։

 Ռոմա, Ռոմա, Ռոմա
 Թող մենք երգենք,
 և մեր ձայները
 կխառնվեն միասին,
 հարյուր-հազարավոր ձայներ
 սիրահարված քեզ։

 Ռոմա, Ռոմա, Ռոմա
 Ես պատկերեցի քեզ՝
 Դեղին, ինչպես արև
 Կարմիր, ինչպես իմ սիրտը

 Ռոմա, Ռոմա, Ռոմա
 Թույլ մի տուր, որ քեզ կախարդեն,
 Դու ծնվել ես փառահեղ
 Փառահեղ էլ կմնաս։

 Ռոմա, Ռոմա, Ռոմա
 Սիրտը այդ քաղաքի,
 Միակ ու անկրկնելի սերը
 Բոլոր բոլորի, ովքեր
 շնչում են քեզանով։

Հիմնի տարբերակը YouTube-ում։

 Ակումբի նախագահներ 

 ԱնունՏարիներ Իտալո Ֆոսկի1927–28 Ռենատո Սաչերդոտի1928–34 Անտոնիո Շիալոյա1935 Իջինո Բետտի1935–41 Էդգարդո Բացցինի1941–44 Պիետրո Բալդասարրե1944–49 Պիեռ Կառլո Ռեստանյո1949–52 Ռոմոլո Վասելլի1952 Ռենատո Սաչերդոտի1952–58 Անակլետո Ջիանի1958–62 Ֆրանչեսկո Մարինի Դետտինա1962–65 Ֆրանկո Էվանջելիստի1965–68 Ֆրանչեսկո Ռանուչչի1968 ԱնունՏարիներ Ալվարո Մարչինի1968–71 Գաետանո Անձալոնե1971–79 Դինո Վիոլա1979–91 Ֆլորա Վիոլա1991 Ջուզեպպե Չիարրապիկո1991–93 Չիրո դի Մարտինո1993 Ֆրանկո Սենսի1993–08 Ռոզելլա Սենսի2008–11 Ռոբերտո Կապելլի2011 Թոմաս ԴիԲենեդետտո2011-12 Ջեյմս Պալլոտտա2012-2020 Դեն Ֆրիդկին2020-

 Մարզիչներ 

 ԱնունԱզգությունՏարիներՎիլիամ Գարբատ1927–29Գուիդո Բացցանի1929–30Հերբերտ Բարգես1930–32Յանոշ Բար1932–33Լայոշ Կովաչ1933–34Լուիջի Բարբեսինո1934–38Գուիդո Արա1938–39Ալֆրեդ Շաֆֆեր1939–42Գեզա Կերտես1942–43Գուիդո Մազետտի1943–45Ջովաննի Դեյնի1945–47Իմրե Սենկեյ1947–48Լուիջի Բրունելլա1948–49Ֆուլվիո Բեռնարդինի1949–50Լուիջի Բրունելլա1950Ադոլֆո Բալոնչերի1950Պիետրո Սերանտոնի1950Գուիդո Մազետտի1950–51Ջուզեպպե Վիանի1951–53Մարիո Վարլիեն1953–54Ջեսս Քարվեր1954–55Դյորդ Շարոշի1955-56Գուիդո Մազետտի1956–57Ալեք Ստոկ1957–58 ԱնունԱզգությունՏարիներԳուննար Նորդալ1958–59Դյորդ Շարոշի1959–60Ալֆրեդո Ֆոնի1960–61Լուիս Կառնիլիա1961–63Նաիմ Կրիեզիու1963Ալֆրեդո Ֆոնի1963–64Լուիս Միրո1964–65Խուան Կառլոս Լորենցո1965–66Օրոնցո Պուլյեզե1966–68Էլենիո Էռերա1968–70Լուչանո Տեսսարի1970Էլենիո Էռերա1971–73Անտոնիո Տրեբիչիանի1973Մանիլո Սկոպինյո1973Նիլս Լիդհոլմ1973–77Գուստավո Ջանիոնի1978–79Ֆերուչչո Վալկարեջի1979–80Նիլս Լիդհոլմ1980–84Սվեն-Գյորան Էրիկսոն1984–86Անջելո Սորմանի1986–87Նիլս Լիդհոլմ1987–89Լուչանո Սպինոզի1989Լուիջի Ռադիչե1989–90Օտտավիո Բիանկի1990–92 ԱնունԱզգությունՏարիներՎույադին Բոշկով1992–93Կառլո Մացցոնե1993–96Կառլոս Բիանկի1996-97Նիլս Լիդհոլմ1997Էցիո Սելլա1997Զդենեկ Զեման1997–99Ֆաբիո Կապելլո1999–04Չեզարե Պրանդելլի2004Ռուդի Ֆյոլեր2004Լուիջի Դելների2004–05Բրունո Կոնտի2005Լուչանո Սպալետտի2005–09Կլաուդիո Ռանիերի2009–11Վինչենցո Մոնտելլա2011Լուիս Էնրիկե2011–12Զդենեկ Զեման2012–13Աուրելիո Անդրեացցոլի2013Ռուդի Գարսիա2013–16Լուչանո Սպալետտի2016-17Էուսեբիո Դի Ֆրանչեսկո2017-2019Կլաուդիո Ռանիերի2019Պաուլու Ֆոնսեկա2019-2021Ժոզե Մոուրինյո2021-2024Դանիելե Դե Ռոսսի2024Իվան Յուրիչ2024Կլաուդիո Ռանիերի2024-2025Ջան Պիեռո Գասպերինի2025-

 Ներկա կազմ 
2026 թվականի փետրվարի 2-ի դրությամբ

 12px|Ավագ



 Ընթացիկ պայմանագիր 

 Վարձավճարով տրված 



 Մարզչական կազմ 
 Պաշտոն  Անուն Գլխավոր մարզիչ   Ջան Պիեռո Գասպերինի Մարզչի օգնական   Տուլիո Գրիտտի Տեխնիկական մարզիչ   Մաուրո Ֆումագալլի Ֆիզ. պատր. մարզիչ   Դոմենիկո Բորելլի Ֆիզ. պատր. մարզիչ   Գաբրիելե Բոկկոլինի Ֆիզ. պատր. մարզիչ   Մասսիմո Կատալանո Դարպասապահների մարզիչ   Սիմոնե Ֆարելլի Թիմի մենեջեր   Վիչենցո Տոդարո Ֆիզիոթերապևտ   Գիլլերմո Պերեզ Ֆիզիոթերապևտ   Կլաուդիո Պատտի

 Գույներ, լոգոտիպ և մականուն 
Ռոմայի գույները՝ թագավորական մանուշակագույնը ոսկեգույն-դեղին նախշերով, ներկայացնում են Հավերժական քաղաքի՝ Հռոմի ավանդական գույները։ Comune di Roma-ի (Հռոմի քաղաքապետարանի) պաշտոնական կնիքը նույնպես այդ գույներով է։ Ոսկեգույնն ու մանուշակագույն-կարմիրը ներկայացնում են Հռոմեական կայսրության արժանապատվությունը։ Սպիտակ շորտերը և սև գուլպաները սովորաբար հագնում են կարմիր մարզաշապիկի հետ, սակայն հատկապես կարևոր խաղերի ժամանակ շորտերն ու գուլպաները լինում են տնային մարզաշապիկի գույնի։

Մարզահագուստն ի սկզբանե հռոմեական ֆուտբոլային ակումբինն էր՝ մեկը այն երեք ակումբներից, որոնք 1927 թվականին միացան և ձևավորեցին ներկայիս Ռոման Մարզաշապիկի գույներից ելնելով՝ Ռոմային երբեմն անվանում են i giallorossi՝ դեղնակարմիրներ։ Ռոմայի արտագնա խաղերի մարզահագուստը սպիտակ է։ Կա նաև երրորդ մարզահագուստ։
Միգուցե ժամանակակից սպորտային մարկեթինգի պատճառով է, որ վերջին մի քանի տարիների ընթացքում ոսկեգույն նախշերը փոխարինվել են նարնջագույնով։ Ժամանակակից այլընտրանքային մարզահագուստն արդեն ներառում է բոլոր նարնջագույն և նարնջակարմիր տարբերակները։

Ակումբի հայտնի մականունն է i lupi՝ գայլեր. կենդանին ակումբի պատմության ընթացքում միշտ պատկերված է եղել վերջինիս նշանի վրա տարբեր տեսքով։ Այժմ ակումբի զինանշանը հիմնադրման ժամանակ գործածվող զինանշանն է։ Այն ունի հետևյալ տեսքը՝ մուգ կարմիր և դեղնաոսկեգույն վահանի վրա պատկերված է էգ գայլ երկու երեխաների՝ Հռոմուլոս և Հռեմոս եղբայրների հետ, որոնք պատկերում են Հռոմի հիմնադրման առասպելը։ Վերջինս պատմում է, որ Մարսի և Ռեա Սիլվիայի զույգ երեխաներին Ամուլիոսը՝ նրանց հորեղբայրը, գցում է Տիբեր գետը, սակայն գայլը նրանց փրկում է և խնամում։ Որոշ ժամանակ անց զույգ եղբայրները պատժում են Ամուլիոսին։ Հետո Հռոմուլոսը սպանում է Հռեմոսին և դառնում նոր քաղաքի թագավորը, որն իր անունով կոչում են Հռոմ։
Սկսած ակումբի հիմնադրումից, Ռոման ունեցել է հինգ լոգո։

 Փառքի սրահ 
2012 թվականի հոկտեմբերի 7-ին Ռոման ներկայացրեց իր «Փառքի Սրահը»։«Փառքի Սրահի» 11 ֆուտբոլիստները ընտրվել են թիմի պաշտոնական կայքում՝ հատուկ քվեարկության միջոցով։ Հետագա տարիներին ցանկը համալրվեց թիմում հանդես եկած այլ ֆուտբոլիստներով։

2012
  Ֆրանկո Տանկրեդի (1977-90)
  Կաֆու (1997-03)
  Ջակոմո Լոզի (1954-69)
  Ալդաիր (1990-03)
  Ֆրանչեսկո Ռոկկա (1972-81)
  Ֆուլվիո Բեռնարդինի (1928-39)
  Ագոստինո Դի Բարտոլոմեյ (1972-75; 1976-84)
  Ֆալկաո (1980-85)
  Բրունո Կոնտի (1973-75; 1976-78; 1979-91)
  Ռոբերտո Պրուցցո (1978-88)
  Ամեդեո Ամադեյ (1936-38; 1939-48)
2013
  Ատտիլիո Ֆերրարիս IV (1927-34; 1938-39)
  Սեբաստիանո Նելա (1981-92)
  Ջուզեպպե Ջանինի (1981-96)
  Վինչենցո Մոնտելլա (1999-07; 2008-09)2014
  Ալսիդես Գիջջա (1953-1961)
  Կառլո Անչելոտտի (1979-1987)
  Ռուդի Ֆյոլլեր (1987-1992)
  Վենսան Կանդելա (1997-2005)
2015
  Դամիանո Տոմազի (1996-2006)
  Սերջիո Սանտարինի (1968-1981)
  Գուիդո Մազետտի (1930-1943)
  Գաբրիել Բատիստուտա (2000-2003)
2016
  Ջորջիո Կարպի (1927-1934, 1935-1936)
  Արկադիո Վենտուրի (1948-1957)
  Ջանկարլո Դե Սիստի (1960-1965, 1974-1979)
  Տոնինյո Սերեզո (1983-1986)
2017
  Ֆրանչեսկո Տոտտի (1992-2017)

 Վիճակագրություն և ռեկորդներ 

Ռոմայում խաղերի քանակով ռեկորդը պատկանում է Ֆրանչեսկո Տոտտիին. նա մասնակցել է 610 խաղի (2011 թվականի մայիսի տվյալների համաձայն) 19 մրցաշարերի ընթացքում՝ սկսած 1992 թվականից։ Նրան է պատկանում նաև Սերիա A-ի ռեկորդը 528 խաղով՝ 2008 թվականի մարտի 1-ին Պարմայի հետ տնային հանդիպման ժամանակ «Կապիտանոն» շրջանցեց Ջակոմո Լոզիին։

Ֆրանչեսկո Տոտտին Ռոմայի բոլոր ժամանակների լավագույն ռմբարկուն է 262 գոլով (ակումբին միանալու պահից սկսած), որոնցից 226-ը նա խփել է Սերիա A-ում, 2012/13 մրցաշրջանում Տոտտին խփեց իր 226-րդ գոլը Սերիա A-ում, որը նրան դուրս բերեց բոլոր Սերիա A-ի բոլոր ժամանակների ռմբարկուների 2-րդ հորզիոնական՝ շրջանցելով Գուննար Նորդալին (225 գոլ)։ Ռոբերտո Պրուցցոն, որը բոլոր ժամանակների լավագույն ռմբարկուն էր սկսած 1988 թվականից, երկրորդն է 136 գոլով։ 1930/31 մրցաշրջանի ժամանակ Ռոդոլֆո Վոլկը խփեց 29 գոլ մեկ մրցաշրջանի ընթացքում և դրանով դարձավ ոչ միայն այդ տարվա լավագույն ռմբարկուն, այլ նաև Ռոմային պարգևեց մեկ մրցաշրջանում ամենաշատ գոլերի ռեկորդը, որը մինչև հիմա էլ դեռ Ռոմայինն է։

1926/27-ի վերջում Ֆորտիտուդոյի և Ալբայի հեռացումից հետո նորաստեղծ Ռոման պետք է մասնակցեր Հարավի առաջին դիվիզիոնի առաջնությանը (Սերիա B), և դա լինելու էր նրա առաջին մրցաշրջանը։ Այնուամենայնիվ Իտալիայի ֆուտբոլի ֆեդերացիան (FIGC) որոշեց առաջին մակարդակի բաժանումը ընդլայնել՝ կրկին ընդունելով Ռոմային, ինչպես նաև Նապոլիին։
Առաջին պաշտոնական խաղը, որ Ռոման ունեցել է 1927/28-ին Լիվորնոյի դեմ, Ազգային Դիվիզիոնում էր, որը Սերիա A-ի նախատիպն է։ Ռոման հաղթեց այդ խաղը 2-0 հաշվով։ Ռոմայի գրանցած ամենամեծ հաշվով հաղթանակը եղել է Կրեմոնեզեի դեմ խաղը 9-0 հաշվով Սերիա A-ի 1929/30 մրցաշարում։ Ամենամեծ հաշվով պարտությունը եղել 7-1 հաշիվը հետևյալ երեք խաղերում՝ առաջինը Յուվենտուսի հետ 1931/32-ին, մյուսը՝ Տորինոյի հետ խաղը 1947/48-ին և երրորդը՝ Մանչեսթեր Յունայթեդի հետ 2006/07-ին։

 Ավագներ 
ԱնունԴիրքԿարիերան ՌոմայումՄրցաշրջաններ որպես ավագԽաղերԳոլեր Ատտիլիո Ֆերրարիս IVԿՊ1927–1934 / 1938-19397 (1927–1934)2172 Ֆուլվիո ԲեռնարդինիԿՊ1928–19395 (1934–1939)28645 Գուիդո ՄազետտիԴՊ1930–19434 (1939–1943)3390 Ամեդեո ԱմադեյՀՐ1936-1938 / 1939-19485 (1943–1948)216101 Սերջիո ԱնդրեոլիՊՇ1941–19502 (1948–1950)20513 Արմանդո Տրե ՌեՊՇ1949–19543 (1950–1953)1696 Արկադիո ՎենտուրիԿՊ1948–19574 (1953–1957)28817  Ալսիդես ԳիջջաԿՊ1953–19611 (1957–1958)20119 Էգիդիո ԳուարնակկիԿՊ1953–19631 (1958–1959)1224 Ջակոմո ԼոզիՊՇ1959–19699 (1959–1968)4502 Խոակին ՊեյրոԿՊ1968–19702 (1968–1970)12828 Լուիս դել ՍոլԿՊ1970–19722 (1970–1972)594 Ֆրանկո ԿորդովաԿՊ1967–19764 (1972–1976)2129 Սերջիո ՍանտարինիՊՇ1968–19814 (1976–1980)3447 Ագոստինո Դի ԲարտոլոմեյԿՊ1972–19844 (1980–1984)29364 Կառլո ԱնչելոտտիԿՊ1979–19873 (1984–1987)22718 Ջուզեպպե ՋանինիԿՊ1981–19969 (1987–1996)43775 Ամեդեո ԿարբոնիՊՇ1990–19971 (1996–1997)2295 Աբել ԲալբոՀՐ1993-1998 / 2000-20021 (1997–1998)17578 Ֆրանչեսկո ՏոտտիՀՐ1992-201719 (1998–2017)786307 Դանիելե Դե ՌոսսիԿՊ2001-20192 (2017-2019)61664 Ալեսանդրո ՖլորենցիՊՇ2011-20201 (2019-2020)26128 Էդին ՋեկոՀՐ2015-20211 (2020-2021)17987 Լորենցո ՊելեգրինիԿՊ2017-2 (2021-)17827

 Աշխարհի առաջնության հաղթողներ 
  Աշխարհի առաջնություն 2022՝
Պաոլո Դիբալա
  Աշխարհի առաջնություն 2006՝
Ֆրանչեսկո Տոտտի
Դանիելե Դե Ռոսսի
Սիմոնե Պերոտտա
  Աշխարհի առաջնություն 2002՝
Կաֆու
  Աշխարհի առաջնություն 1998՝
Վենսան Կանդելա
  Աշխարհի առաջնություն 1994՝
Ալդաիր  Աշխարհի առաջնություն 1990՝
Թոմաս Բերտոլդ
Ռուդի Ֆյոլլեր
  Աշխարհի առաջնություն 1982՝
Բրունո Կոնտի
  Աշխարհի առաջնություն 1938՝
Ալդո Դոնատի
Գուիդո Մազետտի
Էրալդո Մոնցելիո
Պիետրո Սերանտոնի
  Աշխարհի առաջնություն 1934՝
Ատտիլիո Ֆերրարիս IV
Էնրիկե Գուաիտա
Գուիդո Մազետտի100px|մինի|աջից|Դե Ռոսսի 
100px|մինի|աջից|Կանդելա

 Երկրպագուներ և մրցակիցներ 
Ռոման համարվում է Իտալիայի 5-րդ ամենաերկրպագվող թիմը՝ զիջելով Յուվենտուսին, Ինտերին, Միլանին և Նապոլիին, ըստ 2006 թվականի տվյալների՝ իտալացի ֆուտբոլասերների ընդամենը 7%-ը։
Պատմականորեն Ռոմայի երկրպագուների մեծ քանակը բնակվել է Հռոմի կենտրոնում գտնվող Տեստաչչո թաղամասում։

Commando Ultrà Curva Sud–ը ակումբի երկրպագուների ավանդական խումբն էր, որի հապավումը CUCS է։ Այս խումբը հիմնադրվել է այլ փոքր խմբերի միացումից և համարվել է Եվրոպական ֆուտբոլի պատմության մեջ ամենահայտնին։ Ինչևէ, 1990-ականների կեսերին CUCS–ը հափշտակվեց մրցակիցների խմբերի կողմից և ի վերջո պառակտվեց։ Այդ ժամանակից ի վեր Օլիմպիական մարզադաշտի Curva Sud-ը ղեկավարվում էր հիմնականում աջակողմյան խմբերի՝ A.S. Roma Ultras-ի, Boys-ի, Giovinezza-ի և այլոց կողմից։
Fedayn-ը՝ ամենահին խումբը, ապաքաղաքական էր, և քաղաքականությունը Ռոմայի ոչ թե գոյատևման պատճառն էր, այլ ուղղակի նրանց ընդհանուր ինքնության մի մասը։ 2009 թվականին ակումբը ներկայացրեց իր նախագիծը՝ կառուցելու 55,000-անոց նոր մարզադաշտ Հռոմի արևմտյան արվարձանում։
Ակումբի ամենահայտնի հիմնը և կարգախոսը Roma, Roma, Roma-ն է երգիչ Անտոնելլո Վենդիտտիի կատարմամբ։ Բառացի թարգմանությամբ վերնագիրը հետևյալն է՝ Ռոման չեն քննարկում, Ռոմային սիրում են։ Հիմնը հնչում է յուրաքանչյուր խաղից առաջ։ Միևնույն երգչի կատարմամբ Grazie Roma (Շնորհակալություն, Ռոմա) երգը հնչում է տնային հանդիպումների վերջում հաղթանակի դեպքում։ Վերջերս The White Stripes-ի հիմնական երգը՝ Seven Nation Army-ը, նույնպես տարածում է գտել խաղերի ժամանակ։

 Մրցակիցներ 
Իտալական ֆուտբոլում Ռոման շատ մրցակիցներ ունի։ Առաջին և հիմնական մրցակիցը Լացիոն է, որի հետ նրանք կիսում են Օլիմպիական մարզադաշտը։ Այս ակումբների միջև հակամարտությունը կոչվում է Derby della Capitale (մայրաքաղաքային դերբի)՝ աշխարհի երկու ամենատաքարյուն և էմոցիոնալ մրցակիցների միջև։
Մարզադաշտն անցյալում ականատես է եղել որոշ պատահական դժբախտ դեպքերի, ինչպիսիք են՝ Curva Sud-ի երկրպագուներից մեկի նետած ճայթրուկի արդյունքում Լացիոյի երկրպագու Վինչենսո Պապարելլիի մահը 1979/80-ի մրցաշրջանի ժամանակ, ինչպես նաև 2004 թվականի մարտին սպանության մասին կեղծ շշուկների պատճառով մարզադաշտը լքելը, որին հաջորդեց մարզադաշտից դուրս խառնաշփոթը։ 
Նապոլիի և Ռոմայի հակամարտությունը անվանում են Derby del Sole, որը նշանակում է «Արևի դերբի»։ 
Այժմ երկրպագուներն իրենց մրցակից են համարում նաև Սերիա A-ի հզոր թիմերին, ինչպիսիք են Յուվենտուսը (հատկապես 1980-ականներից), «Միլանը» և «Ինտերը» (որը վերջին տարիներին ուժեղացել է), քանի որ այս չորս թիմերն են, որոնք մրցում են լիգայի աղյուսակում առաջին չորս տեղերի համար՝ Չեմպիոնների Լիգայում իրենց տեղն ապահովելու համար։
Վերջին տարիներին անգլիական ակումբների և Ռոմայի աջակիցների միջև եղել են մի շարք ընդհարումներ, որոնց հաջորդել են մի շարք բռնություններ մարզադաշտից դուրս, որոնց արդյունքում դանակահարվել են Լիվերպուլի երկրպագուներ։
Դրանից հետո եղել են այլ դեպքեր, երբ Հռոմում հարձակվել են անգլիական ակումբների երկրագուների վրա և դանակահարել նրանց, ներառյալ 2001 թվականի պատահարները, երբ Լիվերպուլը երկու անգամ այցելեց Ռոմային, ինչպես նաև 2006 թվականին Միդլսբրոյի, իսկ 2007-ին՝ Մանչեսթեր Յունայթեդի երկրպագուների հետ ընդհարումները։ 2009 թվականի մարտին Օլիմպիական մարզադաշտի մոտ Ռոմայի երկրպագուների մի խումբ հարձակվեց Արսենալի երկրպագուների ավտոբուսի վրա։ Պատուհանները ջարդված էին, իսկ երկրպագուներից մեկն էլ, մտնելով ավտոբուս, կրակ արձակեց և դանակով հարված հասցրեց երկրպագուներից մեկի ծնկին։

 Մարզաշապիկի հովանավորներ և արտադրողներ 
ԺամանակահատվածԱրտադրողՀովանավոր1970–71Lacosteչի եղել1972–76չի եղել1977–79Adidas1979–80Pouchain1980–81Playground1981–82Barilla (Մակարոնեղեն)1982–83Patrick1983–86Kappa1986–91NR1991–94Adidas1994–95AsicsNuova Tirrena (Ապահովագրություն)1995–97INA Assitalia (Ապահովագրություն)1997–00Diadora2000–02Kappa2002–03Mazda (Ավտոմեքենաներ)2003–05Diadora2005–06Banca Italease (Բանկային խումբ)2006–07չի եղել2007–13KappaWIND (Հեռահաղորդակցություն)2013–14չի եղելRoma Cares (Բարեգործական կազմակերպություն)2014–24NikeQatar Airways

 Մրցաշրջանների քանակը ըստ սերիաների 
 Սերիա Մրցաշրջանների քանակը Մեկնարկը Վերջին մրցաշրջանը A  96  1927-1928  2024-2025 B  1  1951-1952  1951-1952

 Հայտնի ֆուտբոլիստներ 

Իտալիա
  Ալբերտո Ակվիլանի
  Ալեանդրո Ռոզի
  Ամեդեո Կարբոնի
  Անջելո Պերուցցի
  Անտոնիո Կասսանո
  Անտոնիո Կիմենտի
  Ատտիլիո Ֆերրարիս IV
  Բրունո Կոնտի
  Գաետանո Դ՛Աուգուստինո
  Գուիդո Մազետտի
  Դամիանո Տոմազի
  Դանիելե Դե Ռոսսի
  Դանիելե Մասսարո
  Էնրիկե Գուաիտա
  Իվան Պելիցոլլի
  Լուկա Տոնի
  Կառլո Անչելոտտի
  Մանուելե Բլազի
  Մատտեո Բրիգի
  Մարկո Կասետտի
  Պիետրո Վերհովոդ
  Ջակոմո Լոզի
  Ջուզեպպե Ջանինի
  Ռոբերտո Պրուցցո
  Սիմոնե Պեպե
  Սիմոնե Պերոտտա
  Վինչենցո Մոնտելլա
  Քրիստիան Պանուչչի
  Ֆաբիո Բորինի
  Ֆրանչեսկո Անտոնիոլի
  Ֆրանչեսկո Գրացիանի
  Ֆրանչեսկո Տոտտի
  Ֆուլվիո ԿոլլովատիԱրգենտինա
  Աբել Բալբո
  Գաբրիել Բատիստուտա
  Գաբրիել Հայնցե
  Կլաուդիո Կանիջջա
  Վալտեր Սամուել
Ավստրիա
  Հերբերտ Պրոհազկա
Բելառուս
  Սերգեյ Գուրենկո
Բրազիլիա
  Ադրիանո
  Ալդաիր
  Ամարիլդո
  Անտոնիո Կառլոս Զագո
  Ասունսաո
  Դինո Դա Կոշտա
  Էմերսոն Ֆերեյրա
  Ժաիր Դա Կոշտա
  Ժուան
  Ժուլիո Բապտիստա
  Կաֆու
  Մանսինի
  Պաուլո Ռոբերտո Ֆալկաո
  Պաուլո Սերժիո
  Ջոնաթան Զեբինա
  Ռենատո Գաուշո
  Ռոդրիգո Տադդեյ
  Սիսինյո
  Տոնինյո Սերեզա
  Ֆաբիո Սիմպլիսիո
  Ֆրանսիսկո ԼիմաԳանա
  Սամուել Կուֆֆուր
Գերմանիա
  Թոմաս Բերտոլդ
  Թոմաս Հեսսլեր
  Կառլ-Հայնց Շնելլինգեր
  Ռուդի Ֆյոլլեր
Դանիա
  Հելգե Բրոնե
  Սիմոն Կյեր
Իսպանիա
  Բոյան Կրկիչ
  Խոսե Անխել
  Խոսեպ Գվարդիոլա
  Իվան Հելգերա
Լեհաստան
  Զբիգնև Բոնեկ
Կամերուն
  Պիեռ Վոմե
Հունաստան
  Լամպրոս Խուտոս
  Տրայանոս Դելլաս
Ճապոնիա
  Հիդետոշի Նակատա
Նիդերլանդներ
  Մաարտեն Ստեկելենբուրգ
Նորվեգիա
  Ջոն Կարյու
  Յոն Արնե ՌիսեՇվեդիա
  Գուննար Նորդալ
  Մարտին Դալին
  Յոնաս Թեռն
Չեռնոգորիա
  Միրկո Վուչինիչ
Չիլի
  Դավիդ Պիզարրո
Պորտուգալիա
  Աբել Խավիեր
Ռումինիա
  Քրիստիան Կիվու
Ռուսաստան
  Դմիտրի Ալենիչև
  Օմարի Տետրաձե
Սերբիա
  Սինիշա Միխայլովիչ
Ուելս
  Ջոն Չարլզ
Ուրուգվայ
  Ալսիդես Գիջջա
  Դանիել Ֆոնսեկա
  Խուան Ալբերտո Սկյաֆֆինո
Ֆրանսիա
  Լյուդովիկ Ժյուլի
  Օլիվիե Դակուր
  Վենսան Կանդելա
  Ֆիլիպպ Մեքսես

 Նվաճումներ 
 Ազգային 

 15px Սերիա A
 Չեմպիոն (3)։ 1942; 1983; 2001
 Փոխ-չեմպիոն (14)։ 1931; 1936; 1955; 1981; 1984; 1986; 2002; 2004; 2007; 2008; 2010; 2014, 2015, 2017
 15px Ֆուտբոլի Իտալիայի գավաթ
 Գավաթակիր (9)։ 1964, 1969, 1970, 1981, 1984, 1986, 1991, 2007, 2008
 Եզրափակչի մասնակից (7)։ 1937, 1941, 1993, 2003, 2005, 2006, 2010, 2013
 15px Ֆուտբոլի Իտալիայի սուպերգավաթ
 Սուպերգավաթակիր (2)։ 2001, 2007
 Եզրափակչի մասնակից (4)։ 1991, 2006, 2008, 2010

 Եվրոպական 
   Եվրոպայի Չեմպիոնների Գավաթ / ՈՒԵՖԱ Չեմպիոնների Լիգա
 Եզրափակիչ (1)։ 1984
 ՈՒԵՖԱ-ի գավաթ
 Եզրափակիչ (1)։ 1991
 ՈՒԵՖԱ Եվրոպայի Կոնֆերենցիաների Լիգա
 Գավաթակիր (1)։ 2022
  Տոնավաճառների գավաթ
 Գավաթակիր (1)։ 1961

 Մարզադաշտեր 
 1927-1929 - Մոտովելոդրոմո Ապպիո
 1929 - Ռոնդինելլա մարզադաշտ
 1929-1941 - Կամպո Տեստաչչո
 1941-1953 - Ազգային Ֆաշիստական կուսակացության մարզադաշտ (ավելի ուշ Ֆլամինիո մարզադաշտ)
 1953-1989 - Հռոմի Օլիմպիական մարզադաշտ
 1989-1990 - Ֆլամինիո մարզադաշտ
 1990-ներկա - Հռոմի Օլիմպիական մարզադաշտ
 2011 թ. նոր նախագահ Թոմաս ԴիԲենեդետտոն որոշում է նոր մարզադաշտ կառուցել

 Ծանոթագրություններ 

 Գրականություն 
 Annibale Bartolozzi, Capitano mio capitano. Storia della A.S. Roma attraverso i suoi capitani coraggiosi, Larus Editore, 2010. ISBN 978-88-599-4289-4
 Guido Liguori, Antonio Smargiasse, Ciak, si gioca! Calcio e tifo nel cinema italiano, Baldini Castoldi Dalai, 2000. ISBN 88-8089-884-1
 Paolo Castellani, Massimilano Ceci, Riccardo de Conciliis, La maglia che ci unisce. Storia delle divise dell'AS Roma dalla nascita ai giorni nostri (libro ufficiale AS Roma), Goalbook Edizioni, 2012. ISBN 978-88-908115-0-0
 Marco Impiglia, Forza Roma, daje lupi. La prima storia completa del tifo giallorosso, Roma, 1998. ISBN 88-88771-01-8
 Giorgio Tosatti; Lino Cascioli, La favola del calcio italiano, Roma, Edizioni "Il Parnaso", 1994. (ISBN non disponibile) 
 Alberto Pallotta; Angelo Olivieri, Magica Roma. Storia dei 600 uomini giallorossi, Roma, Un Mondo a Parte, 2004. ISBN 88-900629-7-5
 Sergio Salvi, Alessandro Savorelli, Tutti I Colori Del Calcio. Storia E Araldica Di Una Magnifica Ossessione, Firenze, Le Lettere, 2008. ISBN 978-88-6087-178-7

 Արտաքին հղումներ 
 Ռոմայի ֆան ակումբը Հայաստանում 
 www.asroma.com - Ակումբի պաշտոնական կայքը

Կատեգորիա:1927 հիմնադրումներ Իտալիայում
Կատեգորիա:Իտալական ֆուտբոլային ակումբներ